Årsenhet i statsvitenskap: vitnemålstekst

**Generell informasjon om graden**

**Målsetting, innhold og organisering**

Årsenheten gir en bred innføring i statsvitenskap i hele sin bredde, herunder offentlig politikk, administrasjon, internasjonale relasjoner, sammenligning av politiske institusjoner, regimer og systemer, eller politisk teori, samt kvantitativ og kvalitative metoder. Studiet vektlegger analytiske ferdigheter og skriftlig fremstillingsevne. Studiet belyser sentrale problemstillinger ved hjelp av relevant teori og med hensiktsmessige metoder. Studiets oppbygging sikrer at metodisk skolering og substansiell kunnskap introduseres synkront. Årsenheten gir en god faglig forankring, som kan danne grunnlag for videre spesialisering eller komplementere andre spesialiseringer.

**Læringsutbytte**

Studenten har en god oversikt over faget i hele sin bredde, og er i stand til å gjøre rede for sentrale problemstillinger og empiriske utviklingstrekk innen offentlig politikk og administrasjon, internasjonale forhold, forskjeller og likheter i politiske systemer og politiske aktørers adferd innad og mellom land, samt reflektere normativt. Studenten har grunnleggende metodiske redskaper til å analysere relevante problemstillinger. Dette inkluderer vitenskapsteori og forskningsdesign, kvalitative metoder som intervju og dokumentanalyse, samt kvantitative teknikker for å beskrive og analysere sammenhenger empirisk. Videre er studenten i stand til å identifisere og anvende relevante teoretiske modeller og perspektiv til å analysere et bredt spekter av empiriske statsvitenskapelige fenomen og problemstillinger. Studenten besitter kunnskap på et grunnleggende faglig nivå, og evner å tilegne seg ny kunnskap og sette seg inn i nye sakskompleks. Videre har studenten gode fremstillingsevner, særlig skriftlig, men også muntlig, og er i stand til å gi og motta faglige kommentarer og kritikk på en konstruktiv måte.